ປ. ໂອບາມາ ແລະທ່ານນາງ Merkel ໂອ້ລົມກັນ ເລື້ອງວິກິດການ ຢູເຄຣນ
ຜູ້ນຳສະຫະລັດ ແລະ ເຢຍຣະມັນ ພົບປະກັນທີ່ທຳນຽບຂາວ ທ່າມກາງການດຳເນີນຂັ້ນຕອນ ດ້ານການທູດ ຢ່າງຂຸ້ນຂ້ຽວ ເພື່ອຍຸດຕິ ວິກິດການໃນຢູເຄຣນ.
ທ່ານນາງ Angela Merkel ນາຍົກລັດຖະມົນຕີເຢຍຣະມັນ ກຳນົດຈະມີໜ້າຢູ່ໃນນະຄອນຫຼວງວໍຊິງຕັນ ໃນວັນຈັນມື້ນີ້ ເພື່ອທຳການພົບປະຫາລືກັບປະທານາທິບໍດີບາຣັກ ໂອບາ ມາ ກ່ຽວກັບການສູ້ລົບກັນຢູ່ໃນຢູເຄຣນ ທ່າມກາງການດຳ ເນີນຂັ້ນຕອນທາງການທູດຢ່າງຂຸ້ນຂ້ຽວເພື່ອຍຸດຕິວິກິດການ ໃນຢູເຄຣນນັ້ນ ໃນວັນອາທິດວານນີ້ ທ່ານນາງ Merkel ໄດ້ເຂົ້າຮ່ວມໃນການ ໂອ້ລົມສົນທະນາກັນ 4 ຝ່າຍ ທາງໂທລະສັບ ກັບບັນດາຜູ້ນຳ ປະເທດຢູເຄຣນ ຣັດເຊັຍ ແລະຝຣັ່ງ ກ່ຽວກັບແຜນການຂອງ ຝຮັ່ງແລະເຢຍຣະມັນ ທີ່ແນໃສ່ເພື່ອຍຸດຕິການກະບົດຂອງພວກຫົວນິຍົມຣັດເຊຍ ທີ່ກຳລັງ ເພີ້ມທະວີຂຶ້ນ ໃນພາກຕາເວັນອອກຂອງຢູເຄຣນນັ້ນ ທ່ານນາງ Merkel ແລະປະທານາທິບໍດີ Petro Poroshenko ແຫ່ງຢູເຄຣນ ປະທານາ ທິບໍດີ Vladimir Putin ແຫ່ງຣັດເຊຍແລະປະທານາທິບໍດີ Francois Hollande ແຫ່ງຝຣັ່ງ ໄດ້ຕົກລົງທີ່ຈະພົບປະກັນອີກໃນວັນພຸດສັບປະດານີ້ ທີ່ນະຄອນຫຼວງ Minsk ຂອງ Belarusເພື່ອທຳການໂອ້ລົມສົນທະນາກັນຕື່ມອີກ ອີງຕາມເຈົ້າໜ້າທີ່ຂັ້ນສູງຂອງກະຊວງການຕ່າງປະເທດສະຫະລັດທ່ານນຶ່ງນັ້ນ ກໍແມ່ນວ່າ ແຜນການຂອງຝຣ່ັງ-ເຢຍຣະມັນແມ່ນອີງໃສ່ສັນຍາຢຸດຍິງທີ່ໄດ້ລົງນາມກັນໃນນະຄອນ Minsk ໃນເດືອນກັນຍາປີແລ້ວນີ້ ທີ່ໄດ້ປະສົບກັບຄວາມລົ້ມແຫຼວໄປນັ້ນ ແຕ່ຈະມີລາຍລະອຽດເພີ້ມຕື່ມ ກ່ຽວກັບກຳນົດເວລາ ການສູ້ລົບກັນໃນຢູເຄຣນ ໄດ້ເອົາຊີວິດຜູ້ຄົນໄປແລ້ວຫຼາຍກວ່າ 5600 ຄົນ ນັບແຕ່ພວກ ກະບົດໄດ້ເລີ້ມລຸກຮືຂຶ້ນໃນຫວ່າງ 10 ເດືອນຜ່ານມາ ໃນວັນອາທິດວານນີ້ ທ່ານ Poroshenko ໄດ້ສະແດງຄວາມເຫັນໃນແງ່ດີອອກມາວ່າ  ຈະໄດ້ບັນລຸກັນ